व्यास जी ने सीता के चरित्र को आधार बनाकर जिस तरह से नारी त्रासदी का चित्र खिंचा है आज वह बिलकुल नारी विमर्श को तेज धार देने वाली है. स्त्री समस्या को न केवल कवयित्री बल्कि एक कवि भी उतनी ही संवेदनशीलता और तर्क के साथ उठा सकता है. यह इस कविता से सिद्ध हो रहा है. व्यास जी ने जगह–जगह पर कविता के मर्म स्थल को भी पकड़ा है. कविता का अंतिम बंद बड़ा ही रोचक और मार्मिक बन पड़ा है जब सीता धरती से निवेदन करती है.